Diari Oficial de la Generalitat Valenciana


Sumari del DOGV 5850, del 16-09-2008 (2008/10566)

ORDE d'11 de setembre de 2008, del conseller de Presidència i vicepresident primer del Consell, per la qual s'establixen les bases i es convoquen subvencions per a l'exercici 2008, dirigides a finançar les despeses de funcionament de mancomunitats de municipis de la Comunitat Valenciana i s'aproven les seues bases reguladores.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5850

Data del DOGV
:   16-09-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/10292


Data del document
:   11-09-2008

Organisme emissor
:   Conselleria de Presidència

Tipus de document
:   Ordre

Anàlisi jurídica

 Descriptors 

:   * despesa de funcionament
    * administració local
    * associació de municipis
    * suport econòmic
    * ajuda pública

ORDE d'11 de setembre de 2008, del conseller de Presidència i vicepresident primer del Consell, per la qual s'establixen les bases i es convoquen subvencions per a l'exercici 2008, dirigides a finançar les despeses de funcionament de mancomunitats de municipis de la Comunitat Valenciana i s'aproven les seues bases reguladores. [2008/10530]
La cohesió territorial constituïx un principi que informa l'ordenament jurídic des que la Constitució Espanyola, en l'article 138, consagrara el principi de solidaritat i equilibri territorial. En conseqüència, la Comunitat Valenciana, en l'exercici de les seues competències, ha de vetlar per la realització efectiva dels principis esmentats per mitjà d'accions adequades per a l'èxit de la dita cohesió territorial.
Configurades com a associacions lliures i voluntàries de municipis per a l'execució d'obres i servicis de la seua competència, les mancomunitats de municipis constituïxen un instrument de gran utilitat per a garantir als ciutadans la major qualitat possible en la prestació dels servicis municipals, especialment en els supòsits de xicotets municipis o en aquells casos de servicis de major complexitat tècnica o superior cost econòmic. La Generalitat basa la seua política de cohesió territorial, entre altres accions, en el foment d'este tipus d'associacions.
Les ajudes que es financen d'acord amb el que preveu la present orde no estan subjectes a la política de control d'ajudes d'Estat, per no reunir els requisits de l'article 87.1 del Tractat CE en no afectar la competència per raó de la qualitat del beneficiari i de l'objecte de l'ajuda.
Per això, d'acord amb el que disposa l'article 28 de la Llei 5/1983, de 30 de desembre, del Consell, l'article 47.3 del Text Refós de la Llei d'Hisenda Pública de la Generalitat, i l'article 14 del Decret 115/2007, de 27 de juliol, del Consell, pel qual s'aprova el Reglament Orgànic i Funcional de la Presidència de la Generalitat i el de la conselleria de Presidència.
ORDENE
Article 1. Convocatòria
Es convoquen, per a l'exercici 2008, subvencions dirigides a finançar despeses de funcionament de les mancomunitats de municipis de la Comunitat Valenciana.
L'import global màxim del present programa és de 190.240,00 euros, finançat a càrrec de la línia de subvenció T1814000 «Foment i manteniment associacionisme local», inclosa en el programa 125.10 d'Administració Local del Pressupost de la Generalitat per a l'exercici 2008.
Article 2. Bases
S'aproven les bases per les quals es regula la convocatòria de subvencions que s'efectua per mitjà de la present orde, així com el model de sol·licitud i documents complementaris que s'inclouen com a annex a esta.
Disposició final
La present orde entrarà en vigor l'endemà de la publicació en el Diari Oficial de la Comunitat Valenciana.
Contra la present orde, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, o, si es tracta d'una administració pública, realitzar el requeriment previ per a la derogació. També es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 11 de setembre de 2008. El conseller de Presidència i vicepresident primer delConsell: Vicent RamblaMoml
ANNEX I
Bases de la convocatòria
Base 1. Objecte de la subvenció
L'objecte de la present convocatòria és la concessió d'ajudes econòmiques destinades a finançar les despeses de funcionament de les mancomunitats de municipis de la Comunitat Valenciana per a l'exercici 2008.
L'import global màxim destinat al present programa és de 190.240,00 euros, finançat a càrrec de la línia de subvenció T1814000 «Foment i manteniment de l'associacionisme local», inclosa en el programa 125.10 d'Administració Local del Pressupost de la Generalitat per a l'exercici 2008.
Base 2. Requisits que hauran de complir els beneficiaris
Podran sol·licitar les ajudes i ser beneficiaris d'estes les mancomunitats de la Comunitat Valenciana que tinguen homologats els seus estatuts a la finalització del termini de presentació de sol·licituds i que complisquen així mateix els requisits previstos en l'article 13 de la Llei 38/2003, de 17 de novembre, General de Subvencions.
Base 3. Actuacions subvencionables
Seran subvencionables les despeses de funcionament corresponents al capítol I (despeses de personal) i al capítol II (despeses en béns corrents i servicis) de l'estructura econòmica del pressupost.
Base 4. Formalització de sol·licituds i termini de presentació
La sol·licitud d'ajuda haurà de presentar-se en el termini d'un mes a comptar de l'endemà de la publicació de la present convocatòria en el Diari Oficial de la Comunitat Valenciana, dirigida a la Direcció General de Cohesió Territorial de la Secretaria Autonòmica de Cohesió Territorial, plaça de Nules, 2, 46673, València. La sol·licitud es formalitzarà per mitjà del model que figura com a document 1 de l'annex II de la present orde i anirà acompanyada de la documentació següent:
- Certificat del secretari/ària de l'acord adoptat per la presidència de la mancomunitat sobre la sol·licitud de l'ajuda econòmica (document 2 de l'annex II), en què s'incloguen els punts següents:
I. Facultat del president de la mancomunitat per a sol'licitar este tipus d'ajudes econòmiques, així com per a subscriure tots els documents que puguen derivar-se del procediment de concessió.
II. Compromís de complir totes les condicions i obligacions imposades per les presents bases reguladores, Llei d'Hisenda Pública de la Generalitat Valenciana, Llei General de Subvencions i la resta de normativa vigent que se li aplique.
- Les dades de l'entitat financera a la qual procedisca efectuar els pagaments per transferència, indicant la sucursal i el número de compte corrent, junt amb les seues respectives claus numèriques, tot això per mitjà de la formalització de la corresponent fitxa de manteniment de tercers (alta d'entitat de crèdit), que figura com a document 3 en l'annex II de la present convocatòria d'ajudes.
- Certificat del secretari/ària de la mancomunitat del resum del pressupost de l'exercici corrent (document 4 de l'annex II), si ha sigut aprovat, i, en cas contrari, del pressupost prorrogat de l'exercici anterior, fent-ho constar expressament en este últim cas. En el supòsit de mancomunitats de recent creació, sense un primer pressupost aprovat, es podrà aportar, junt amb un escrit explicatiu de la situació especial en què es troba, un certificat del projecte de pressupost aprovat pel ple, que siga indicatiu de les despeses corrents que es preveu que puguen existir en el primer exercici.
Si la sol·licitud no complix els requisits i documents que s'assenyalen en esta base es requerirà l'interessat perquè, en un termini de 10 dies, esmene la falta o adjunte els documents preceptius, amb indicació que, si no ho fa així, se'l tindrà per desistit de la seua petició, amb la resolució prèvia, d'acord amb l'article 71, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Base 5. Criteris objectius d'atorgament de la concessió
La concessió de les subvencions a les mancomunitats s'efectuarà aplicant els criteris indicats a continuació:
1. Per a la distribució de la dotació pressupostària destinada a sufragar despeses de funcionament, es tindran en consideració els aspectes següents:
a) Nombre de municipis que integren la mancomunitat amb població menor a 1.000 habitants. Fins a 5 punts.
b) Població total mancomunada. Fins a 5 punts.
c) Ràtio del pressupost de la mancomunitat per la mitjana de població dels municipis que la componen. Fins a 5 punts.
d) Coexistència de mancomunitats en un mateix àmbit territorial. Fins a 5 punts.
e) Ubicació dels municipis de la mancomunitat en zona prioritària de promoció econòmica, d'acord amb el que disposa el Reial Decret 883/1989, de 14 de juliol, pel qual es crea i delimita la Zona de Promoció Econòmica de la Comunitat Valenciana i les seues modificacions. Fins a 5 punts.
2. Amb la finalitat d'evitar desequilibris en la seua distribució, podrà fixar-se un límit màxim, segons el nombre de sol'licituds presentades, que no podrà ser superat per cap de les ajudes concedides a cada una de les mancomunitats.
Base 6. Procediment de concessió de la subvenció
a) Per a l'estudi i avaluació de les sol·licituds es constituirà una comissió avaluadora, presidida pel director general de Cohesió Territorial o persona que el substituïsca, el cap d'Àrea d'Administració Local i dos vocalies designades per la Secretària Autonòmica de Cohesió Territorial.
b) La comissió elaborarà una proposta en relació amb l'admissió de les distintes sol·licituds presentades per les mancomunitats, i l'assignació de quantitats a cada una d'estes.
c) La comissió elevarà la seua proposta de concessió d'ajudes a la secretària autonòmica de Cohesió Territorial, qui, per delegació del conseller de Presidència i vicepresident primer del Consell, dictarà la corresponent resolució, que serà publicada en el Diari Oficial de la Comunitat Valenciana.
La concessió de les subvencions s'efectuarà en règim de concurrència competitiva.
El termini màxim per a resoldre i notificar la resolució procedent serà el de sis mesos comptats des de l'endemà de finalització del termini de presentació de sol·licituds, transcorregut el qual sense que s'haja notificat resolució expressa podran entendre's desestimades les corresponents sol·licituds per silenci administratiu, d'acord amb el que establix l'article 44.1 de la Llei 30/1992, de Règim Jurídic de les Administracions Públiques i del Procediment Administratiu Comú.
La resolució expressa o la terminació presumpta posaran fi a la via administrativa. Contra esta podrà interposar-se recurs contenciós administratiu, sense perjuí de formular el requeriment previ a què fa referència l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.
L'eficàcia de la concessió de l'ajuda quedarà supeditada al compliment dels seus termes i condicions. La falta de presentació de la justificació de la despesa en el termini fixat donarà lloc a la pèrdua de la subvenció. Podran modificar-se els termes de la resolució si en el mateix termini fixat per a la justificació de la despesa s'alteraren les condicions que van determinar la concessió de l'ajuda.
La resolució es notificarà als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La publicitat se subjectarà al que disposa l'article 18 de la Llei 38/2003, de 17 de novembre, General de Subvencions.
Base 7. Instrucció del procediment
La competència per a la instrucció del procediment correspon al director general de Cohesió Territorial.
Base 8. Quantia de les ajudes
La quantia de les ajudes serà determinada en el procés de selecció tenint en compte les disponibilitats pressupostàries i els criteris de selecció.
Base 9. Procediment de pagament
La transferència de la quantitat subvencionada es realitzarà una vegada justificada la realització de la despesa.
Base 10. Justificació de la subvenció
1. El termini de justificació s'establirà en la resolució de concessió de les ajudes.
La justificació de l'aplicació dels fons es presentarà, en tots els casos, davant de la Secretaria Autonòmica de Cohesió Territorial, i haurà d'efectuar-se per mitjà de l'aportació d'una relació justificativa d'estos, segons el model expressat en el document 5 de l'annex II d'esta orde.
2.a) Minoracions: l'ajuda concedida es veurà reduïda proporcionalment en el cas que la justificació de les despeses realitzades no arribe a la quantia assenyalada.
b) Revocacions: la no-presentació de la justificació de la despesa en el termini fixat en la resolució de concessió donarà lloc a la pèrdua de la subvenció i consegüent revocació.
En la tramitació d'ambdós procediments es garantirà en tot cas l'audiència de l'interessat.
3. La Conselleria de Presidència es reserva el dret a realitzar totes les inspeccions que es consideren necessàries a fi de confirmar els termes de la justificació efectuada.
4. En tot cas la justificació de l'ajuda concedida es regirà pel que disposa l'article 30 de la Llei 38/2003, de 17 de novembre, General de Subvencions.
Base 11. Obligacions dels beneficiaris
Els beneficiaris d'estes ajudes estaran subjectes a les obligacions derivades del contingut de les presents bases, de la resolució de concessió de la subvenció i, en general de la normativa vigent que s'aplique. En tot cas, són obligacions de les mancomunitats beneficiades les establides en l'article 14 de la Llei 38/2003, de 17 de novembre, General de Subvencions.
Base 12. Revisió d'expedients
1. En els casos previstos en l'article 37 de la Llei General de Subvencions, els beneficiaris hauran de reintegrar la totalitat o part de la quantitat percebuda més els corresponents interessos de demora.
En els casos esmentats es procedirà a la incoació de l'oportú expedient, que, amb audiència prèvia de la mancomunitat interessada, serà resolt per la secretària autonòmica de Cohesió Territorial.
2. El falsejament o ocultació de dades i documents, en tant que afecten substancialment, la concessió i lliurament de fons públics, donarà lloc a responsabilitat en l'orde jurisdiccional competent.
Base 13
Les ajudes que es concedisquen a l'empara de la present orde tindran la consideració de subvencions públiques, i es regiran en allò no disposat per esta, pels preceptes del Text Refós de la Llei d'Hisenda Pública de la Generalitat Valenciana, pels preceptes de caràcter bàsic tant de la Llei 38/2003, de 17 de novembre, General de Subvencions, com del Reial Decret 887/2006, de 21 de juliol, pel qual s'aprova el seu reglament de desplegament, i la resta de normativa aplicable.
ANNEX II
Documents indicats
1. Sol·licitud d'ajudes.
2. Certificat de l'acord de la presidència.
3. Alta d'entitat de crèdit.
4. Certificat resum del pressupost aprovat.
5. Relació justificativa de despeses de funcionament.